張敬軒昨晚(7日)為西九《春浪音樂節》香港站尾場擔任表演嘉賓。張敬軒表示之前休息了個多月,上月開始復工,但他一休息就病倒,他說:「為錄音室搬運器材時閃腰,可能少用,𠵱家操番覺得自己仲勁咗,可以搬更重嘅嘢。」
他透露除開始為新歌錄音,亦開始進修,報讀為期3年網上行政管理課程,他說:「要增值自己,我好有危機感,好似學多樣嘢有多啲安全感,行內有好多大學畢業,睇香港小姐已經學歷好高,自己當年讀書考唔到大學,都係一個遺憾,但唔想再搞生意,見過鬼怕黑,其實我有個習慣,間中會睇求職廣告,做呢行唔係『老奉』受歡迎,睇睇自己有乜嘢可以做。」他認為轉職物流、餐廳都無問題,不過小時曾想過做酒店禮賓部,因為擅長應付難搞的人。